**GLASBENA UMETNOST 8 (23. – 27. 3. 2020)**

8.a, ponovno pozdravljeni.

Sedaj, ko ste osnove o operi usvojili in verjamem, da jih imate zapisane (libreto, scenografija, kostumografija ter vemo, da imamo v Sloveniji 2 operni hiši-v Ljubljani in Mariboru), se lotimo največjega italijanskega opernega skladatelja:

**Naslov v zvezku: Giuseppe VERDI**

1. V učbeniku, str. 41, preberi in izpiši bistvo:

* koliko oper je napisal
* napiši naslove vsaj treh
* njegov priimek je postal AKRONIM (iz učbenika prepiši pomen kratice)

1. Nariši znak za poslušanje, prepiši in poslušaj:

♫ [*Zbor sužnjev* iz opere *Nabucco*)](https://www.youtube.com/watch?v=2VejTwFjwVI) *– opazuj pevce, veličastno sceno*

♫ [*La donna e mobile* (*Ženska je tičica*) iz opere *Rigoletto*](https://www.youtube.com/watch?v=xCFEk6Y8TmM) *– ob poslušanju sledi notnemu zapisu v pesmarici, str. 45-* večkrat poslušaj in pripevaj

Spodaj je dodan zanimiv in poučen rap - preberi besedilo in odrapaj na spodnjo ritmično podlago. Lahko mi napišeš kako gre ali se posnameš in mi pošlješ na naslov: [vita.mekinda@sola.velike-lasce.si](mailto:vita.mekinda@sola.velike-lasce.si).

Ko se vrnemo, pomuziciramo skupaj. Ostanite dobrovoljni in zdravi ☺.

Učiteljica Vita Mekinda

|  |
| --- |
| **Simona Svanjak:**  **PESEM O GLASBENIH OBLIKAH**  **Samospev** je, če en sam poje,  zraven pa klavir igra.  Če bilo bi pa po moje,  skupaj pela bi vsaj dva.  Pri **operi** igra orkester,  zbor, solisti pojejo.  **Dirigent** je vodja pester,  včasih še zaplešejo.  **Muzikal, kantata, oratorij**  so podobni ji zelo.  Včasih pa še **opereta,**  v gledališču je res lepo.  Za klavir je pa **sonata,**  ob njem še včasih en igra,  viola, čelo, violina, flavta,  včasih je napisana za dva.  Za orkester je **simfonija,**  za štir`  godala je **kvartet,**  **koncert** res ni nobena šala,  orkester in še glavni inštrument.  **Suita** je od vseh oblik najdaljša,  **miniatura** kratka, za klavir.  Še **simfonična pesnitev**  opiše nekaj, daj no mir.  **Absolutna** al` **programska,**  glasba takšna, kot želiš,  **ljudska, resna in zabavna,**  katero zdaj si poželiš.  Če se poje, je **vokalna,**  **inštrumentalna** se igra,  lahko izvajaš kar **oboje,**  to je nekaj, kar vsak zna.  <https://www.youtube.com/watch?v=_1Ink9BDRW8> |